पूर्व लोकसभा अध्यक्ष बलराम जाखड़ के बेटे की मौत  
पूर्व लोकसभा अध्यक्ष बलराम जाखड़ के बेटे व इफ्को के अध्यक्ष सुरिंदर जाखड़ की सोमवार को रहस्यमय परिस्थितियों में गोली लगने से मौत हो गई।
पूर्व लोकसभा अध्यक्ष बलराम जाखड़ के बेटे व इफ्को के अध्यक्ष सुरिंदर जाखड़ की सोमवार को रहस्यमय परिस्थितियों में गोली लगने से मौत हो गई।  प्रारम्भिक रिपोर्ट में यह बात सामने आई कि सुरिंदर अपनी बंदूक की सफाई कर रहे थे और उसी दौरान गलती से गोली चल गई और उनकी मौत हो गई लेकिन पुलिस की ओर से अभी तक इसकी पुष्टि नहीं की गई है। पुलिस मामले की जांच कर रही है। जाखड़ के ड्राइवर को भी चोट लगी है।  सुरिंदर को घायल अवस्था में अस्पताल पहुंचाया गया जहां डाक्टरों ने उन्हें मृत घोषित कर दिया।  सुरिंदर के छोटे भाई सुनील जाखड़ कांग्रेस के विधायक हैं।